
讘注讬 诪砖讬讝讙讛 讗住拽讜驻转讬讛 讘讙讜 谞讛专讗 [专爪讛 诇专讞讜抓 讗转 讛讘砖专 砖讘讬讚讜 讘转讜讱 讛谞讛专], 讜讗讬谞砖转讛 讜讗讝讬诇 诇讬讛 [讜谞驻诇讛 诪诪谞讜 讞转讬讻转 讛讘砖专 讜讛诇讻讛 诇讛] 诇转讜讱 讛谞讛专. 讜讛诇讱 诇讜 讗讜转讜 讗讚诐 诪砖诐. 诇讗讞专 诪讻谉 讞讝专 诇讗讜转讜 诪拽讜诐 讜诪爪讗 砖诐 讞转讬讻转 讘砖专 讝讛讛 诇砖诇讜, 讜讘注讬 诪讬住讘讬谞讛 [讜专爪讛 诇拽讞转 讗讜转讛]. 讗诪专 诇讬讛 [讗诪专 诇讜] 专讘: 讘砖专 讝讛 讗住讜专 诇讱 讘讗讻讬诇讛, 讚谞讗 讗诪专 [砖讗谞讬 讬讻讜诇 诇讜诪专] 讛讛讬讗 砖讟祝 谞讛专讗 [讗讜转讛 讛讞转讬讻讛 砖专讞爪转 砖讟驻讛 讛谞讛专], 讜讗讬讬转讬 讞讜专讬 讚谞讘讬诇讛 转讞转讜讬 [讜讛讘讬讗 讛谞讛专 讞转讬讻讛 讗讞专转 砖诇 谞讘讬诇讛 砖谞驻诇讛 诇转讜讻讜 讘诪拽讜诐 讗讞专 转讞转讬讛]. 讜诪住讜驻专 诪注砖讛 谞讜住祝 讘讜 讛讞诪讬专 专讘 讘讘砖专 砖诇讗 讛讬讛 讬讚讜注 诪拽讜专讜: 讞讚 讘专 谞砖 讛讜讛 [讗讚诐 讗讞讚 讛讬讛] 诪讛诇讱 讘砖讜拽讗 讟注讬谉 拽讜驻讚 [讜讟注讜谉 讘讘砖专]. 讗转讗 讚讬讬转讗 讜讞讟驻转讬讛 诪讬谞讬讛 讜讟诇拽转讬讛 [讘讗讛 讚讬讛, 注讜祝 讟讜专祝, 讜讞讟驻讛 讗讜转讜, 讗转 讛讘砖专 诪诪谞讜, 讜讛砖诇讬讻讛 讗讜转讜] 诇讗讞专 诪讻谉 讘诪拽讜诐 讗讞专. 讞讝专 讗讜转讜 讗讚诐 讘注讬 诪讬住讘讬谞讗 [讜专爪讛 诇拽讞转 讗讜转讛] 诪讛诪拽讜诐 讘讜 专讗讛 砖讛砖诇讬讻转讜 讛讚讬讛. 讗诪专 诇讬讛 [诇讜] 专讘: 讘砖专 讝讛 讗住讜专 诇讱, 讚谞讗 讗诪专 [砖讗谞讬 讬讻讜诇 诇讜诪专] 讘砖专 讚谞讘讬诇讛 讛讜讜转 讟注讬谞讗 [讘砖专 砖诇 谞讘讬诇讛 讛讬转讛 讛讚讬讛 诪讞讝讬拽讛 讘驻讬讛] 讜讟诇拽转讬讛 [讜讝专拽讛 讗讜转讜] 讘诪拽讜诐 讝讛 讜谞住讘讛 讛讛讜讗 讗讜讞专谞讗 [讜诇拽讞讛 讗转 讝讜 讛讗讞专转 砖诪讬讚讱] 讜讗讻诇转讜, 讜讬转讻谉 讗讬驻讜讗 砖讛讘砖专 砖诪爪讗转 讘砖专 谞讘讬诇讛 讛讜讗.





讜诪住讜驻专 注讜讚 讘注谞讬谉 讝讛: 讛谞讛专 讙讬谞讗讬 砖讟祝 讝讬拽讬谉 (谞讗讚讜转) 讬讬谉 砖诇 讬砖专讗诇 讜诪爪讗讜 讗讜转诐 诇讗讞专 诪讻谉 注诇 砖驻转 讛谞讛专. 讗转讗 注讜讘讚讗 拽讜诪讬 [讘讗 讛诪注砖讛 诇驻谞讬] 专' 讬爪讞拽 讘专讘讬 讗诇注讝专, 讜讗诪专: 讬讞讻诪讜谉 砖驻讬讬讗 拽讬讟专讛讜谉 [讬讘讚拽讜 砖讜驻讻讬 讛讬讬谉, 讛讬砖专讗诇 砖诪讬诇讗 讗转 谞讗讚讜 讘讬讬谉 讗转 讛拽砖专讬诐] 讘谞讗讚讜转, 讜讗诐 讛诐 诪讻讬专讬诐 砖讗诇讜 拽砖专讬讛诐, 讛专讬 讛谞讗讚讜转 讗诇讜 砖诇讛诐, 讜砖诇 讬讬谉 讻砖专 讛诐, 讜讛讬讬谉 (讜讛谞讗讚讜转. 专讗讛 注讬讜谞讬诐) 诪讜转专. 讜讗诐 讗讬谞诐 诪讻讬专讬诐 讗转 讛拽砖专讬诐 讻砖诇讛诐, 讬砖 诇讞砖讜砖 砖诪讗 讬讬谉 讝讛 砖诇 讙讜讬讬诐 讛讜讗 讜讗住讜专 诪砖讜诐 讞砖砖 讬讬谉 谞住讱.





讜诪住讜驻专 注讜讚: 谞拽讜谞讬拽讛 (拽谞拽谉) 砖诇 讬讬谉 讗砖转讻讞 讘讻谞讬砖转讗 讚讘讜诇讬 [谞诪爪讗 讘讘讬转 讛讻谞住转 砖诇 讛诪讜注爪讛]. 讗转讗 注讜讘讚讗 拽讜诪讬 [讘讗 讛诪注砖讛 诇驻谞讬] 专' 讬专诪讬讛, 讗诪专: 讬转讞讻诪讜谉 住拽讜专讬讬讗 注讘讬讚转讛讜谉 [讬讘讚拽讜 诪住诪谞讬 讛讻讚讬诐 讘爪讘注 讗讚讜诐, 讗转 注讘讜讚转诐], 讻诇讜诪专, 讗转 讛住讬诪讜谉 砖注诇 讙讘讬 拽谞拽谉 讝讛, 讜讗诐 讬讻讬专讜讛讜 讛专讬 讛讬讬谉 诪讜转专. 讜讗诐 讗讬谞诐 诪讻讬专讬诐 讗讜转讜 讬砖 诇讞砖讜砖 砖诪讗 砖诇 讙讜讬讬诐 讛讜讗, 讜讛专讬讛讜 住驻拽 讬讬谉 谞住讱.





讜诪住讜驻专 注讜讚: 讙讚讬 爪诇讬 [爪诇讜讬] 讗砖转讻讞 讘讗住专讟讬 [谞诪爪讗 讘专讞讜讘] 砖诇 讛诪拽讜诐 讙讜驻转讗, 讜讛转讬专讜讛讜 讞讻诪讬诐 讘讗讻讬诇讛 诪砖讜诐 砖谞讬 讚讘专讬诐: 诪砖讜诐 诪爪讬讗讛 砖拽讘注讜 砖讙讚讬 讝讛 砖讬讬讱 诇诪讜爪讗, 讜讗讬谞讜 爪专讬讱 诇讛讻专讬讝 注诇讬讜 诪砖讜诐 讛砖讘转 讗讘讬讚讛, 讜讛转讬专讜讛讜 讘讗讻讬诇讛 诪砖讜诐 讚讬谉 "专讜讘 诪讛诇讻讬 讚专讻讬诐". 讜诪住讘讬专讬诐: 讛转讬专讜讛讜 诇诪讜爪讗 诪砖讜诐 诪爪讬讗讛, 讚转谞讬 [砖砖谞讜讬讛 讘专讬讬转讗]: 讛诪爪讬诇 诪讬讚 讛讗专讬, 讗讜 诪讬讚 讛讙讬讬住 (爪讘讗 砖诇 讗讜讬讘讬诐), 讗讜 诪砖讜谞转 (诪住诇注) 讛讬诐, 讜诪砖讜谞转 讛谞讛专, 讜诪讗讬住专讟讬讗 (讚专讱 讛专讘讬诐) 讙讚讜诇讛, 讜诪驻诇讟讬讗 (讻讻专) 讙讚讜诇讛 — 讛专讬 讗诇讜 砖诇讜, 诪驻谞讬 砖讛讘注诇讬诐 诪转讬讬讗砖讬谉 诪讛谉, 讜诇讻谉 拽讘注讜 砖讛讙讚讬 砖诇讜, 砖讛专讬 诪爪讗讜 讘专讞讜讘. 讜讛转讬专讜 讗转 讛讙讚讬 讘讗讻讬诇讛 诪砖讜诐 讚讬谉 "专讜讘 诪讛诇讻讬 讚专讻讬诐" — 砖专讜讘 讛诪讛诇讻讬诐 讘讗讜转讛 讚专讱 讛讬讜 讬砖专讗诇讬诐, 讜诪住转讘专 砖诪讛诐 谞驻诇, 讜诇讻谉 诇讗 讞砖砖讜 讘讜 诪砖讜诐 砖讞讬讟转 讙讜讬 诇讗讜住专讜 讘讗讻讬诇讛. 讜诪住讜驻专 讻讬 讘住讜驻讜 砖诇 讚讘专 讗讬砖转讻讞 诪谉 讚讘讬转 [谞诪爪讗 砖讗讜转讜 讙讚讬 讛讬讛 砖诇 讘讬转] 专讘讬, 讜讗讻谉 讻砖专 讛讬讛.





讜讘讚讜诪讛 诇讻讱 诪住讜驻专 注讜讚: 注讬讙讜诇 讚讙讜讘谞讗 讗讬砖转讻讞 讘驻讜谞讚拽讗 [注讬讙讜诇, 讻讬讻专 讙讚讜诇讛 砖诇 讙讘讬谞讛 谞诪爪讗 讘驻讜谞讚拽] 砖诇 诇讜讬, 讜讛转讬专讜讛讜 诪砖讜诐 砖谞讬 讚讘专讬诐: 诪砖讜诐 诪爪讬讗讛, 讜诪砖讜诐 专讜讘 诪讛诇讻讬 讚专讻讬诐. 诪砖讜诐 诪爪讬讗讛, 讚转谞讬 [砖砖谞讜讬讛 讘专讬讬转讗]: 讛诪爪讬诇 诪讬讚 讛讙讬讬住, 诪讬讚 讛讗专讬, 诪砖讜谞转 讛讬诐, 讜诪砖讜谞转 讛谞讛专, 诪讗讬住专讟讬讗 讙讚讜诇讛, 讜诪驻诇讟讬讗 讙讚讜诇讛 — 讛专讬 讗诇讜 砖诇讜, 诪驻谞讬 砖讛讘注诇讬诐 诪转讬讬讗砖讬谉 诪讛谉, 讜讗祝 诪诪讛 砖谞诪爪讗 讘驻讜谞讚拽 砖讛讜讗 诪拽讜诐 砖诇 专讘讬诐, 诪转讬讬讗砖讬诐 讛讘注诇讬诐. 讜诪砖讜诐 讚讬谉 "专讜讘 诪讛诇讻讬 讚专讻讬诐" 诇讗 讞砖砖讜 诪砖讜诐 讙讘讬谞转 讙讜讬, 讻讬讜谉 砖专讜讘 讗讜专讞讬 讗讜转讜 驻讜谞讚拽 讛讬讜 讬砖专讗诇讬诐. 讜讜诪住讜驻专 讻讬 讘住讜驻讜 砖诇 讚讘专 讗讬砖转讻讞 诪谉 [谞诪爪讗 砖讗讜转讜 注讬讙讜诇 讙讘讬谞讛 讛讬讛] 砖诇 讘讬转 专' 讗诇注讝专 讘专' 讬讜住讬, 讜讻砖专 讛讬讛.





讗诪专 专' 诪谞讗 拽讜诪讬 [诇驻谞讬] 专' 讬讜住讬: 讜诪讚讜注 诇讗 讛讜专讜 讞讻诪讬诐 砖讬讻专讬讝 诪讜爪讗 讛讙讚讬 讗讜 注讬讙讜诇 讛讙讘讬谞讛 诪砖讜诐 讛砖讘转 讗讘讬讚讛, 讜讗谞谉 讞诪讬讬谉 专讘谞谉 [讜讛诇讗 讗谞讬 专讜讗讛 讞讻诪讬诐] 砖诪讻专讬讝讬谉 讗祝 注诇 讗讘讬讚讛 砖谞诪爪讗讛 讘诪拽讜诐 砖诪爪讜讬讬诐 讘讜 专讘讬诐! 讗诪专 诇讬讛 [诇讜] 专' 讬讜住讬 诇专' 诪谞讗: 讗转 讗讬谉 讛讜讜讬转讛 诪砖讻讞 诇讗 谞住讘转 [讗转讛 讗诐 讛讬讬转 诪讜爪讗 讗讘讬讚讛 讘诪拽讜诐 砖专讘讬诐 诪爪讜讬讬诐 讘讜 讛讗诐 诇讗 讛讬讬转 诇讜拽讞] 讗讜转讛 诇注爪诪讱?! 专' 讬讜谞讛 讗讘讜讱 [讗讘讬讱] 诇讗 讗诪专 讻谉, 讗诇讗 讗诪专: 讛诇讜讗讬 讻讚 谞砖讻讞, 谞砖讻讞 [讛诇讜讜讗讬 砖讻讗砖专 谞诪爪讗 讚讘专, 谞诪爪讗] 讗讜转讜 讘诪拽讜诐 砖诇讗 谞爪讟专讱 诇讛讻专讬讝 注诇讬讜, 讜讻讙讜谉 诪谉 驻讬讜住讗 讜诇讙讜讗 [诪谉 讛砖注专 讜诇讞讜抓], 砖讛讜讗 诪拽讜诐 砖讛专讘讬诐 诪爪讜讬讬诐 讘讜. 讜诪注讬专讬诐 讻讬 讗驻讬诇讜 讻谉 [讗驻讬诇讜 讻讱, 诇诪专讜转 讚讘专讬讜], 讗砖讻讞 [诪爪讗] 讗讘讬讚讛 讘诪拽讜诐 砖讛专讘讬诐 诪爪讜讬讬诐 讘讜 讜诇讗 谞住讬讘 [讜诇讗 诇拽讞] 讗讜转讛 诇注爪诪讜, 讗诇讗 讛讻专讬讝 注诇讬讛.





讗 讛诇讻讛 讙 诪砖谞讛 讘讛诪讛 讛专讗讜讬讛 诇拽专讘谉 砖谞诪爪讗转 转讜注讛 讘诪拽讜诐 诪讬专讜砖诇 诐 讜注讚 诪讙讚诇 注讚专, 讜讻谉 讗诐 谞诪爪讗讛 讻诪讚转讛 (讻诪专讞拽 讝讛) 诪讬专讜砖诇讬诐 诇讻诇 专讜讞 (爪讚) 讗讞专 — 诪住转讘专 砖讘专讞讛 讝讜 诪讬专讜砖诇讬诐, 讜讻讬讜谉 砖专讜讘 讛讘讛诪讜转 砖讘讬专讜砖诇讬诐 讛讬谞谉 拽专讘谞讜转, 诪谞讬讞讬诐 砖讗祝 讛讬讗 拽专讘谉. 讜讗诐 讛讬讗 诪谉 讛讝讻专讬诐 讬砖 诇砖注专 砖讛讬讗 诪谉 讛注讜诇讜转, 讜讗诐 讛讬讗 诪谉 讛谞拽讘讜转 讛专讬讛讬 讜讚讗讬 诪讝讘讞讬 砖诇诪讬诐, 砖讻谉 拽专讘谉 砖诇诪讬诐 讘讗 讙诐 诪谉 讛谞拽讘讜转 讜诇讗 拽专讘谉 注讜诇讛. 专' 讬讛讜讚讛 讗讜诪专: 讛专讗讜讬 诇驻住讞讬诐, 讻讙讜谉 讙讚讬 讻讘砖讬诐 讗讜 讟诇讛 注讝讬诐 讘谉 砖谞讛, 诪住转讘专 砖讛讜讗 诪谉 讛驻住讞讬诐, 讜讬讻讜诇 诪讜爪讗讜 诇讛拽专讬讘讜 讻拽专讘谉 驻住讞 诇爪讜专讱 注爪诪讜, 砖讻谉 诪谞讬讞讬诐 砖讛讜讗 砖讬讬讱 诇驻住讞讬诐, 讗诐 诪爪讗 讗讜转讜 拽讜讚诐 诇专讙诇 (诇驻住讞) 砖诇砖讬诐 讬讜诐. 讘专讗砖讜谞讛 讛讬讜 讘讬转 讚讬谉 诪诪砖讻谞讬谉 讗转 诪讜爪讗讬讛 (讛讬讜 谞讜讟诇讬诐 诪砖讻讜谉 诪诪讜爪讗 讘讛诪讛 讻讝讜) 注讚 砖讛讜讗 诪讘讬讗 讗转 谞住讻讬讛 (诪谞讞讛 讜讬讬谉 讛讘讗讬诐 注诐 拽专讘谉 讛砖诇诪讬诐), 讻讗讬诇讜 讛讬转讛 讝讜 讘讛诪讛 砖诇讜 讜讛转讞讬讬讘 讘谞住讻讬讛. 讞讝专讜 诪讜爪讗讬 讛讘讛诪讜转 诇讛讬讜转 诪谞讬讞讬谉 讗讜转讛 讜讘讜专讞讬谉, 讻讚讬 砖诇讗 诇讛转讞讬讬讘 讘谞住讻讬讛. 讛转拽讬谞讜 讘讬转 讚讬谉 砖讬讛讜 谞住讻讬讛 讘讗讬谉 诪砖诇 爪讘讜专, 诪转专讜诪转 讛诇砖讻讛, 讻讚讬 砖诇讗 转讛讬讛 讛讜爪讗讛 诇诪讜爪讗. 讗诪专 专' 砖诪注讜谉: 砖讘注讛 讚讘专讬诐 (转拽谞讜转) 讛转拽讬谞讜 讘讬转 讚讬谉 讘注谞讬讬谞讬诐 诪诪讜谞讬讬诐 讛拽砖讜专讬诐 诇拽专讘谞讜转 讜讛拽讚砖讜转, 讜讝讛, 砖谞住讻讬 讘讛诪讛 砖谞诪爪讗讛 讘讬专讜砖诇讬诐 讘讗讬诐 诪砖诇 讛爪讬讘讜专, 讛讜讗 讗讞讚 诪讛谉. 讜砖讗专 砖砖转 讛转拽谞讜转: 讙讜讬 砖砖诇讞 拽专讘谉 注讜诇转讜 诪诪讚讬谞转 讛讬诐, 讜砖诇讞 注诪讛 讻住祝 诇拽谞讬讬转 讛谞住讻讬诐 砖诇讛 — 谞住讻讬 注讜诇讛 讝讜 拽专讬讘讬谉 诪砖诇讜, 诪讻住祝 砖砖诇讞, 讜讗诐 诇讗讜 [诇讗] 砖诇讞 注诪讛 讻住祝 诇谞住讻讬诐 — 讛专讬 转谞讗讬 讘讬转 讚讬谉 讛讜讗 砖讬讛讬讜 谞住讻讬讛 拽专讬讘讬谉 诪砖诇 爪讘讜专, 诪讻住驻讬 转专讜诪转 讛诇砖讻讛. 讜讻谉 讙专 砖诪转 讜诪谉 讛住转诐 讗讬谉 诇讜 讬讜专砖讬诐, 讜讛谞讬讞 讘讛诪讜转 砖讛讜拽讚砖讜 注诇 讬讚讜 诇讝讘讞讬诐 (拽专讘谞讜转), 讗诐 讬砖 诇讜 谞住讻讬诐, 砖讬砖 讘转讜讱 专讻讜砖讜 讙诐 谞住讻讬诐 讗讜 诪注讜转 诇爪讜专讱 谞住讻讬诐 砖讛驻专讬砖 诇爪讜专讱 拽专讘谞讜转 讗诇讜 — 讛专讬 讛谞住讻讬诐 拽专讬讘讬谉 诪砖诇讜, 讜讗诐 诇讗讜 [诇讗] 讛砖讗讬专 谞住讻讬诐 — 讛专讬讛诐 拽专讬讘讬谉 诪砖诇 爪讘讜专. 讜讻谉 转谞讗讬 讘讬转 讚讬谉 讛讜讗 注诇 讻讛谉 讙讚讜诇 砖诪转, 砖讻诇 讝诪谉 砖诇讗 诪讬谞讜 讻讛谉 讙讚讜诇 讗讞专 转讞转讬讜 转讛讗 诪谞讞转讜 (诪谞讞转 讞讘讬转讬谉 砖诪拽专讬讘 讛讻讛谉 讛讙讚讜诇 注砖讬专讬转 讛讗讬驻讛 住讜诇转 讘讻诇 讬讜诐 诪讞爪讬转讛 讘讘讜拽专 讜诪讞爪讬转讛 讘讬谉 讛注专讘讬讬诐) 拽专讬讘讛 诪砖诇 爪讘讜专. 专' 讬讛讜讚讛 讗讜诪专: 诪讘讬讗讬诐 讗转 讛诪谞讞讛 讛讝讜 诪讛讻住祝 砖诇 讛讬讜专砖讬谉 砖诇 讗讜转讜 讻讛谉 讙讚讜诇, 讜诇讗 诪砖诇 讛爪讬讘讜专. 讜讘讻诇 讗讜驻谉 讛讬讗 讗讬谞讛 拽专讬讘讛 讘讗讜驻谉 砖讛讬转讛 诪讜拽专讘转 讗讬诇讜 讛讻讛谉 讛讙讚讜诇 讛讬讛 讞讬 讜诪拽专讬讘讛 讘注爪诪讜, 诪讞爪讬转讛 讘讘讜拽专 讜诪讞爪讬转讛 讘注专讘, 讗诇讗 砖诇讬诪讛 讛讬转讛 拽专讬讘讛. 砖讻讬讜谉 砖讗讬谞讛 谞讬转谞转 讻讚专讻讛 注诇 讬讚讬 讛讻讛谉, 讛讬讜 讗诪谞诐 诪拽专讬讘讬诐 讗讜转讛 讜讗讜诇诐 诇讗 讛讬讜 诪讞诇拽讬诐 讗讜转讛. 讜讻谉 讛讬讛 转谞讗讬 讘讬转 讚讬谉 注诇 讛诪诇讞 砖诇 讛诪拽讚砖 砖讛讬讛 诪讬讜注讚 诇诪诇讬讞转 讛拽专讘谞讜转, 讜讻谉 注诇 讛注爪讬诐 砖诇 讛诪拽讚砖, 砖讛讬讜 诪砖诪砖讬诐 诇讛拽讟专转 讛拽专讘谞讜转, 砖讬讛讜 讛讻讛谞讬诐 谞讗讜转讬谉 (诪砖转诪砖讬诐) 讘讛谉 诇爪讜专讱 讛讻谞转 讞诇拽诐 讘讘砖专 讛拽专讘谞讜转 诇讗讻讬诇讛. 讜讻谉 转讬拽谞讜 注诇 讛驻专讛 讛讗讚讜诪讛 砖讛谞讛谞讬诐 诪讗驻专讛 诇讗 讬讛讜 诪讜注诇讬谉 (讞讬讬讘讬诐 讘拽专讘谉 讗砖诐 诪注讬诇讛) 注诇 讛讛谞讗讛 讘讗驻专讛. 讜讻谉 转讬拽谞讜 注诇 讛拽讬谞讬谉 (转讜专讬诐 讗讜 讘谞讬 讬讜谞讛 讛讘讗讬诐 讻拽专讘谉) 讛驻住讜诇讜转 砖讗诐 谞驻住诇讜 讜讗讬谞谉 专讗讜讬讜转 诇讛拽专讘讛, 砖讬讛讜 讘讗讜转 诪砖诇 爪讘讜专. 讜讗讬诇讜 专' 讬讜住讬 讗诪专: 讛讗讚诐 砖讛讜讗 讛住讬讟讜谞讗讬 讛诪住驻拽 讗转 讛拽讬谞讬谉 诇诪拽讚砖, 讛讜讗 讙诐 讝讛 讛诪住驻拽 讗转 讛拽讬谞讬谉 讛讗讞专讜转 转讞转 讛驻住讜诇讜转 讘诇讗 转砖诇讜诐 谞讜住祝.





讘 讙诪专讗 砖谞讬谞讜 讘诪砖谞讛 砖讗诐 谞诪爪讗讛 讘讛诪讛 诪诪讬谉 讝讻专 讘住讘讬讘讜转 讬专讜砖诇讬诐 — 讛专讬讛讬 讘讞讝拽转 注讜诇讛. 讜讛讚讘专讬诐 诇讻讗讜专讛 转诪讜讛讬诐, 砖讛专讬 讬讻讜诇 诇讛讬讜转 砖讘讛诪讛 讝讜 讛讬讗 讚讜讜拽讗 砖诇诪讬诐 (砖讛专讬 讛砖诇诪讬诐 讙诐 讛诐 讬讻讜诇讬诐 诇讘讜讗 诪谉 讛讝讻专), 讜讗讬讱 转讜拽专讘 讻诇讬诇 注诇 讛诪讝讘讞 讻讚讬谉 注讜诇讛, 讜讛诇讗 讗诐 砖诇诪讬诐 讛讬讗 讞诇拽 诪讘砖专讛 注讜诪讚 诇讗讻讬诇转 讛讻讛谞讬诐 讜讛讘注诇讬诐 讜讗住讜专 诇讛拽讟讬专讜 注诇 讙讘讬 讛诪讝讘讞 (专讗讛 讝讘讞讬诐 注讜,讘)! 讜讻转讬专讜抓 诇砖讗诇讛 讝讜 专' 讛讜砖注讬讗 专讘讛 讗诪专: 讗讬谉 讚谞讬诐 讘讛讘讗转 讛讘讛诪讜转 注爪诪谉 诇拽专讘谉, 讗诇讗 诇讘讗 讘讚诪讬讛谉 砖谞讜 讻讗谉. 砖讗诐 专讜爪讛 讛诪讜爪讗 诇注砖讜转 转拽谞讛 诇讘讛诪讛 讝讜, 讻讬讜谉 砖讞讜砖砖讬诐 讗谞讜 砖诪讗 讘讛诪讛 讝讜 讛讬讗 注讜诇讛, 讜诪爪讚 讗讞专, 砖诪讗 砖诇诪讬诐 讛讬讗, 讛专讬讛讜 爪专讬讱 诇讞诇诇 讗转 拽讚讜砖转 讛讘讛诪讛 讛讝讜 注诇 讻住祝 讘砖讜讜讬讛, 讜讘谞讜住祝 讛专讬讛讜 诪拽讚讬砖 诪注讜转 诪砖诇讜 讘砖讜讜讬讛. 讜讛专讬讛讜 诪转谞讛 讻讱: "讗诐 讘讛诪讛 讝讜 讛专讬讛讬 注讜诇讛 — 转转讞诇诇 注诇 讛讚诪讬诐 讛专讗砖讜谞讬诐, 讜讛砖谞讬讬诐 讬砖诪砖讜 诇砖诇诪讬 谞讚讘讛. 讜讗诐 砖诇诪讬诐 讛讬讗 — 转转讞诇诇 注诇 讛讚诪讬诐 讛砖谞讬讬诐, 讜讛专讗砖讜谞讬诐 讬砖诪砖讜 诇注讜诇转 谞讚讘讛" (专讗讛 拽讬讚讜砖讬谉 谞讛,讘). 讜诪讘讬讗 讘讚诪讬诐 讛专讗砖讜谞讬诐 讘讛诪讛 诇注讜诇讛, 讜讘砖谞讬讬诐 讘讛诪讛 讗讞专转 诇砖诇诪讬诐. 讗诪专 诇讜 专' 讬讜讞谞谉: 讜讻讬 讗讜诪专讬诐 诇讜 诇讗讚诐 爪讗 讜诪注讜诇 讘拽讚砖讬诐?! 讜讛诇讗 讗祝 砖讗诐 讞讬诇诇 讘讛诪转 拽专讘谉 转诪讬诪讛 注诇 诪注讜转 谞讻谞住讜 讛诪注讜转 诇拽讚讜砖转讛 转讞转讬讛 — 讝讛讜 讚讜讜拽讗 讘讚讬注讘讚, 砖讗诐 讞讬诇诇讛 讛讜注讬诇讜 诪注砖讬讜, 讜讗讜诇诐 讗住讜专 诇注砖讜转 讻讱 诇讻转讞讬诇讛 (专讗讛 诪谞讞讜转 拽讗, 讗)! 讗诇讗 讬砖 诇驻专砖 讗转 讚讬谉 讛诪砖谞讛 讘讗讜驻谉 讗讞专: 讛讬诇讻讜 讘讛谉 讗讞专 讛专讜讘, 砖讗诐 专讜讘 讛讘讛诪讜转 砖谞诪爪讗讜 讛讬谞谉 讝讻专讬诐 — 讛专讬讛谉 讜讚讗讬 注讜诇讜转, 砖讻谉 专讜讘 讛讝讻专讬诐 讛拽专讘讬诐, 拽专讘讬诐 诇注讜诇讛. 讜讗诐 专讜讘 讛讘讛诪讜转 砖谞诪爪讗讜 讛讬谞谉 谞拽讘讜转 — 讛专讬讛谉 讜讚讗讬 讝讘讞讬 砖诇诪讬诐, 砖专讜讘 讛讘讛诪讜转 讛谞拽讘讜转 讛拽专讘讜转, 拽专讘讜转 诇砖诇诪讬诐. 讜砖讜讗诇讬诐: 讜讻讬 讗讬谉 讛砖诇诪讬诐 讘讗讬谉 讙诐 诪谉 讛讝讻专讬诐 讜讙诐 诪谉 讛谞拽讘讜转? 讜诪诪讬诇讗 讬转讻谉 砖讛讝讻专讬诐 砖诪爪讗 诇讗 讛讬讜 注讜诇讜转 讗诇讗 砖诇诪讬诐! 讗诇讗 讬砖 诇驻专砖 讗转 讚讘专讬 专' 讬讜讞谞谉 讻讱: 讗讬谞讜 诪拽专讬讘 讗转 讛讘讛诪讜转 讛谞诪爪讗讜转 讘注爪诪谉 讗诇讗 讻讬爪讚 讛讜讗 注讜砖讛? 讛专讬讛讜 诪诪转讬谉 注讚 砖讬驻讜诇 讘讛谉 诪讜诐 讜讗讝 诪讞诇诇谉 注诇 讻住祝 讞讜诇讬谉, 讜讘讻讱 讛专讬讛讜 诪讜爪讬讗谉 诇讞讜诇讬谉, 讜讞讜讝专 讜注讜砖讛 讗讜转谉 讗转 讛讘讛诪讜转 讛诇诇讜 注爪诪谉

